== I württembergsk, venetiansk og engelsk tjeneste ==
Da han var 20 år gammel, fik han et [[Kompagni (militær)|kompagni]] ved et württembergsk Regiment og gik med dette i [[Republikken Venedig|venetiansk]] tjeneste i krig mod [[Det Osmanniske Rige|tyrkerne]], under hvilken han senere fik overkommandoen over alle de württembergske tropper. Under stormen på [[Negropont]] blev han hårdt såret og bar til sin død kuglen i sit legeme. Endelig [[1690]] rev han sig løs fra venetiansk tjeneste og rejste til sin broder prins Ferdinand Vilhelm, der på den tid kommanderede et dansk hjælpekorps på 7000 mand, som i engelsk tjeneste stod i [[Irland]]. Allerede samme år deltog han som [[volontør]] i [[Slaget ved Boyne|slaget]] ved [[Boyne]]floden og udmærkede sig her ligesom også senere i en Række af fægtninger og belejringer. Næste år blev han [[oberst]] og chef for et af de danske rytterregimenter i Irland og trådte derved over i den danske konges tjeneste. Han fulgte [[1692]] korpset til [[Forenede Nederlande|Nederlandene]] og deltog der i de fleste begivenheder, men erhvervede sig især berømmelse ved [[Neerwinden]] [[1693]], hvor han med sit Regiment tog den hannoveranske gardes estandarter tilbage, som franskmændene i begyndelsen af Slaget havde frataget denne. Ved revuen i lejren ved [[Gent]] [[6. juni]] [[1696]] udnævnte kong [[Vilhelm 3. af England|Vilhelm af England]] ham til [[brigader]]. Da freden [[1697|året efter]] blev [[Freden i Rijswijk|sluttet]], rejste han med sin broder til [[Wolfenbüttel]] for at besøge deres moder og derfra til Danmark, hvor han [[1698]] blev udnævnt til [[generalmajor]].
Titler Samfund Historie Biblioteks-_og_informationsvidenskab